Tomaselli vuonna 2021.
Tomaselli kilpailemassa W Seriesissä kaudella 2021.
Tomaselli kaudella 2022.
**Bruna Alberti Tomaselli** (s. 18. syyskuuta 1997 Caibi, Brasilia) on brasilialainen autourheilija.

Tomaselli aloitti kilvanajon seitsemänvuotiaana ja sijoittui heti ensimmäisessä kilpailussaan kolmanneksi. Hän siirtyi kartingista Formula-kilpailuihin kaudella 2013. Hän ajoi kaudet 2013–2014 Brasilian juniorisarjoissa ennen kuin siirtyi kaudeksi 2015 Fórmula 4 Sudamericana -sarjaan. Kaudella 2016 hän sijoittui sarjan neljänneksi. Vuonna 2017 hän muutti Yhdysvaltoihin, jossa hän alkoi kilpailla MRF Challenge Formula 2000 -sarjassa. Kaudet 2018 ja 2019 hän ajoi sarjassa täysiaikaisesti sijoittuen kokonaispisteissä 16:nneksi ja kahdeksanneksi. Kaudella 2018 hän ajoi myös Formula Academy Sudamericana -sarjaa, jossa sijoittui viidenneksi.

Tomaselli haki mukaan naisille tarkoitetun W Series -formulasarjan ensimmäiselle kaudelle vuonna 2019. Hänet valittiin 55 kuljettajaehdokkaan joukkoon, mutta hän ei päässyt valintaprosessissa jatkoon. Hän haki uudestaan mukaan seuraavalle kaudelle, ja tällä kertaa hänet otettiin yhdeksi sarjan uusista kilpakuljettajista. Kausi 2020 peruttiin kuitenkin koronaviruspandemian vuoksi, ja Tomaselli kilpaili sen sijaan Brasilian Império Endurance Brasil -kestävyyskilpailusarjassa. Hän otti kauden aikana sarjan historian ensimmäisenä naisena osakilpailuvoiton. Hän debytoi W Seriesissä lopulta kaudella 2021, mutta menestyi heikohkosti. Kauden kahdeksasta kilpailusta hän ajoi vain kahdessa pisteille ja sijoittui sarjan 15:nneksi. Kaudella 2022 hän jatkoi sarjassa, mutta ajoi jälleen vain kahdesti pisteille ja sijoittui 12:nneksi. Hänen paras sijoituksensa yksittäisestä kilpailusta on viides, jonka hän saavutti kerran kummallakin kaudellaan sarjassa.

Kaudeksi 2023 Tomaselli siirtyi kilpailemaan Brasilian vakioautosarja Stock Seriesiin.

W Series -tulokset
------------------

**Lihavointi** tarkoittaa paalupaikkaa, *kursivointi* kilpailun nopeinta kierrosta. Muut selitteet löytyvät täältä.


| Kausi | Talli | 1 | 2 | 3 | 4 | 5 | 6 | 7 | 8 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- |
| 2021 | Veloce Racing | RBR11 | RBR5 | SIL11 | HUN9 | SPA15 | ZAN17 | COA17 | COA11 | **12** | **15.** |
| 2022 | Racing X | MIA5 | MIA17 | CAT12 | SIL11 | LEC11 | HUN10 | SIN14 |  | **11** | **12.** |

Lähteet
-------

1. ↑  Felipe Guimarães levou a primeira da Graduados em Farroupilha  12.10.2012. Kart Motor. Viitattu 30.4.2023. (portugaliksi)
2. 1 2  Bruna Tomaselli Motorsport Stats. Viitattu 30.4.2023. (englanniksi)
3. 1 2 3  Bruna Tomaselli W Series.  Arkistoitu 4.8.2021. Viitattu 30.4.2023. (englanniksi)
4. ↑  Bruna Tomaselli Driver Database. Viitattu 30.4.2023. (englanniksi)
5. ↑  Bruna Tomaselli USF2000.  Arkistoitu 13.5.2019. Viitattu 30.4.2023. (englanniksi)
6. ↑  Wood, Ida: Formula Academy Sudamericana title decided in Uruguay  9.12.2018. Formula Scout. Viitattu 30.4.2023. (englanniksi)
7. ↑  Khorounzhiy, Valentin: W Series releases longlist of 55 drivers for 2019 18-car grid  28.11.2018. Autosport. Viitattu 30.4.2023. (englanniksi)
8. ↑  Alves, Leo: Dia Internacional da Mulher: 1ª brasileira na W Series, Bruna Tomaselli celebra vaga e confia no potencial da categoria para seu futuro  6.3.2020. Garagem 360. Viitattu 30.4.2023. (portugaliksi)
9. ↑  Gavinelli, Gabriel: Bruna Tomaselli faz história e se torna a primeira mulher a vencer uma etapa do Endurance Brasil  29.11.2020. F1 Mania. Viitattu 30.4.2023. (portugaliksi)
10. ↑  Laerte, Igor: Bruna Tomaselli set for Brazilian Stock Series debut in 2023  9.2.2023. Racers. Viitattu 30.4.2023. (englanniksi)

Aiheesta muualla
----------------

* Kuvia tai muita tiedostoja aiheesta **Bruna Tomaselli** Wikimedia Commonsissa